als_Latn dik_Latn sag_Latn
Bushati pret ministrin e jashtëm letonez, Edgars Rinkēvič
Ministri i Punëve të Jashtme të Letonisë pohoi se Shqipëria ka bërë një progres të mirë deri tani, por duhen akoma reforma në fusha të ndryshme.
TIRANË (AA) - Ministri i Jashtëm i Shqipërisë, Ditmir Bushati priti sot në një takim zyrtar Ministrin e Punëve të Jashtme të Letonisë, Edgars Rinkēvičs. Pas takimit të tyre në ambientet e Ministrisë së Punëve të Jashtme të Shqipërisë, të dy ministrat e Jashtëm dolën në një konferencë për shtyp.
Gazetari i Anadoly Agency (AA) që ndoqi nga afër këtë takim raporton se gjatë fjalës së tij ministri i Jashtëm i Shqipërisë deklaroi se është e rëndësishme të ketë një ristrukturim të marrëdhënieve politike të Bashkimit Evropian dhe vendeve të Ballkanit. Sipas Bushatit edhe bashkëpunimi ekonomik është i rëndësishëm në kuadër të bashkëpunimit rajonal dhe duke marrë parasysh disa specifika që mbizotërojnë në rajon
Ndërsa në fjalën e tij, Ministri i Punëve të Jashtme të Letonisë, Edgars Rinkēvičs pohoi se Shqipëria ka bërë një progres të mirë deri tani, por duhen akoma reforma në fusha të ndryshme.
Gjatë konferencës për shtyp ministri i Jashtëm i Shqipërisë është ndalur edhe tek çështja dhe lajmi i publikuar në mediat gjermane për përgjimin e Shqipërisë nga Gjermania, duke deklaruar se kjo çështje do të diskutohet në rrugë diplomatike.
Ministri i Jashtëm letonez, Edgars Rinkeviçs vizitoi dje edhe Maqedoninë, ku u takua me Presidentin Gyorge Ivanov, Kryeministrin Nikola Gruevski dhe Ministrin e Jashtëm Nikola Popovski.
als_Latn als_Latn als_Latn als_Latn als_Latn als_Latn als_Latn